ai4bharat/Pralekha huggingface dataset:
உள்துறை அமைச்சகம்
தேசிய பேரிடர் மீட்பு நிதிக்கு  தனிநபர் அல்லது நிறுவனத்திடமிருந்து நன்கொடைகள் பெற மத்திய அரசு அனுமதி
எந்த ஒரு தனிநபர் அல்லது நிறுவனத்திடமிருந்து, பேரிடர் மேலாண்மைக்காக, தேசியப் பேரிடர் மீட்பு நிதிக்கு தொகை / மானியங்களை பேரிடர் மேலாண்மைச் சட்டம் 2005-இன் பிரிவு 46 _இன் படி, பெறுவதற்கான விதிமுறைகளை, மத்திய அரசு வெளியிட்டுள்ளது. அதன்படி, தனிநபர் அல்லது நிறுவனங்கள் பின்வரும் வழிமுறைகளின் படி பங்களிப்பை/ நன்கொடைகளை வழங்கலாம்;
a. பொருளியல் வழிமுறை மூலம்; ‘’பிஏஓ , மத்திய உள்துறை அமைச்சகம்’’ என்ற பெயரில் புதுதில்லியில் பெறத்தக்க வகையில் அனுப்ப வேண்டும். அனுப்பும் ஆவணத்தின் பின்புறத்தில் “என்டிஆர்எப்-க்கு பங்களிப்பு/நன்கொடை’’ என்று தனிநபர்கள் குறிப்பிடலாம்.
b. ஆர்டிஜிஎஸ்/நெப்ட்/ யுபிஐ மூலம்; நன்கொடைகளை ஆர்டிஜிஎஸ்/நெப்ட் மூலமாகவும் அனுப்பலாம். “என்டிஆர்எப்-க்கு பங்களிப்பு/நன்கொடை’’ என்று குறிப்பிட வேண்டும். அதனை கணக்கு எண். 10314382194, ஐஎப்எஸ்சி கோட் - SBIN0000625, பாரத ஸ்டேட் வங்கி, சென்ட்ரல் செக்ட் கிளை, புதுதில்லி, என்பதில் டெபாசிட் செய்ய வேண்டும்.
c. Bharatkosh portal https ://bharatkosh.gov.in மூலம்; நெட் பாங்கிங்-ஐ பயன்படுத்தி, டெபிட் அட்டைகள், கிரெடிட் அட்டைகள், யுபிஐ மூலம் பின்வரும் வழிமுறைகளில் அனுப்பலாம்;
i. முகப்புப் பக்கத்தில் ‘’குயிக் பேமண்ட் ‘’ என்ற ஆப்சனில் https://bharatkosh.gov.in என்பதை கிளிக் செய்யவும்.
ii. அடுத்த பக்கத்தில், அமைச்சகத்தை “உள்துறை’’ என்பதை தேர்வு செய்யவும். நோக்கத்தில் “என்டிஆர்எப்-க்கு பங்களிப்பு/நன்கொடை’’ என்று குறிப்பிடவும். பணம் செலுத்த வலைதளம் மேலும் வழிகாட்டும்.
புதிய மற்றும் புதுப்பிக்கத்தக்க எரிசக்தி அமைச்சகம்
நாட்டில் புதுப்பிக்கத்தக்க எரிசக்தியை மேம்படுத்த இந்திய அரசின் நடவடிக்கைகள்
நாட்டில் காற்றாலை உள்ளிட்ட பல்வேறு புதுப்பிக்கத்தக்க எரிசக்தி திட்டங்களை ஊக்குவிக்க அரசு பல்வேறு நடவடிக்கைகளை மேற்கொண்டுள்ளது.
இந்த துறையில் அந்நிய நேரடி முதலீட்டுக்கு 100 சதவீதம் அனுமதி
ஜூலை 30 2025-க்குள் செயல்படுத்தப்படும் மாநிலங்களுக்கிடையே விற்பனை செய்யப்படும் சூரிய சக்தி மற்றும் காற்றாலை மின் திட்டங்களுக்கான கட்டணத்தை தள்ளுபடி செய்தல்
புதுப்பிக்கத்தக்க எரிசக்தித் துறையில் முதலீடுகளை ஈர்ப்பதற்கான திட்ட வளர்ச்சி மையங்களை அமைத்தல்
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1843538
(
சுரங்கங்கள் அமைச்சகம்
தேசிய கனிம ஆய்வு அறக்கட்டளையின்  மூலம் கனிம ஆய்வை மேம்படுத்துவது குறித்த பயிலரங்கம்
பீகார், ஜார்கண்ட், மேற்கு வங்கம் மற்றும் ஒடிசா மாநிலங்களின் சுரங்கம் & புவியியல் துறைகள் மற்றும் மாநில கனிம மேம்பாட்டு கழகங்களின் நலனுக்காக தேசிய கனிம ஆய்வு அறக்கட்டளையின் கனிம ஆய்வு முன்முயற்சிகள் குறித்த பயிலரங்கை இந்திய புவியியல் ஆய்வு நிறுவனம்  மற்றும் மினெரல் எக்ஸ்புளோரேஷன் கார்ப்பொரேஷன் லிமிடெட்  ஆகியவற்றுடன் இணைந்து சுரங்கங்கள் அமைச்சகம் புவனேஸ்வரில் இன்று நடத்தியது.
தேசிய கனிம ஆய்வு அறக்கட்டளையின் மூலம் கனிம ஆய்வை மேம்படுத்துவது குறித்த நான்காவது பயிலரங்கம் இதுவாகும். இதற்கு முன், ராஜஸ்தான் மற்றும் குஜராத் மாநிலங்களுக்காக ஜெய்ப்பூரிலும், ஹிமாச்சலப் பிரதேசம், ஜம்மு காஷ்மீர், லடாக், உத்தரகாண்ட் மற்றும் உத்தரப் பிரதேச மாநிலங்களுக்காக லக்னோவிலும், மத்தியப் பிரதேசம், சத்தீஸ்கர் மற்றும் மகாராஷ்டிரா மாநிலங்களுக்காக போபாலிலும் பயிலரங்குகள் நடந்துள்ளன.
தேசிய கனிம ஆய்வு அறக்கட்டளை நிதியுதவியுடன் நாட்டில் ஆய்வை மேம்படுத்துவதில் மாநில கனிம மற்றும் புவியியல் இயக்குநரகங்கள் மற்றும் சுரங்க கழகங்களின் பங்கை எடுத்துரைப்பதற்கான அறிவுசார் தகவல்களை பகிரும் தளமாக இந்த பயிலரங்கம் அமைந்தது.
கனிம துறையில் கணிசமான தாக்கத்தை ஏற்படுத்தக்கூடிய வகையில் ஆய்வு நடவடிக்கைகளை திட்டமிடுமாறு மாநிலங்கள் கேட்டுக்கொள்ளப்பட்டன. இதுவரை பயன்படுத்தப்படாத கனிம வளங்களை கண்டறிய அங்கீகாரம் பெற்ற ஆய்வு முகமைகளின் சேவைகளை பயன்படுத்திக்கொள்ளுமாறு மாநிலங்கள் கேட்டுக்கொள்ளப்பட்டன. மாநில அரசுகளுக்கு தேவையான ஒத்துழைப்பை கனிம அமைச்சகம் வழங்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1755438
------
(Visitor Counter : 197
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
என்ஒய்சி 2023– “இந்தியாவின் மாற்றத்திற்கு உதவும் நகரங்கள் மற்றும் இளைஞர்கள்”
ஜி20 அமைப்பின் தலைமைத்துவத்தை இந்தியா ஏற்றுள்ள நிலையில், தேசிய நகர்ப்புற விவகார நிறுவனத்தின் பொலிவுறு நகரங்கள் இயக்கம் மற்றும் மத்திய இளைஞர் நலன் மற்றும் விளையாட்டு அமைச்சகத்தின் இளைஞர் சக்தி ஆகியவை இணைந்து என்ஒய்சி 2023 என்ற மாநாட்டுக்கு ஏற்பாடு செய்துள்ளன.
இந்த மாநாட்டில் வினாடி-வினா போட்டி, விவாதப் போட்டிகள், ஜனநாயக நடைமுறைகள் பற்றிய இளைஞர்களின் புரிதலுக்கு உதவும் விவாதங்கள் உள்ளிட்டவை நடைபெற்றன. 10-க்கும் மேற்பட்ட அமர்வுகளில் 50-க்கும் மேற்பட்ட பயிற்சியாளர்கள், 100-க்கும் மேற்பட்ட நகர்ப்புற தலைவர்கள், 300-க்கும் மேற்பட்ட அறிக்கைகள், 500-க்கும் மேற்பட்ட பருவநிலை தலைவர்கள் என கடந்த 2 நாட்களாக 3000-க்கும் மேற்பட்டோர் புதுதில்லி விஞ்ஞான் பவனில் நேரிலும், ஆன்-லைன் மூலமாகவும் கலந்து கொண்டனர். ஏராளமான மாணவர்கள், இளம் தொழில் நிபுணர்கள், வல்லுநர்கள், புதிய கண்டுபிடிப்பாளர்கள் உள்ளிட்டோர் இதில் பங்கேற்றனர்.
இதன் நிறைவு அமர்வில் ஜி20 தலைமைத்துவத்தின் ஷெர்பா, திரு.அமிதாப் கந்த் கலந்து கொண்டு இளைஞர்களின் பங்களிப்பின் முக்கியத்துவத்தை வலியுறுத்தினார். அனைவருக்கும் சமமான எதிர்காலத்தை வழங்குவதில் இளைஞர்கள் மாற்றத்தை ஏற்படுத்துபவர்களாக, பொருளாதாரத்தின் தூண்களாக புதிய கண்டுபிடிப்புகளை வழங்குபவர்களாக, சுற்றுச்சூழல் உணர்வு மிக்கவர்களாக திகழ்வார்கள் என்று அவர் நம்பிக்கை தெரிவித்தார். வளமான எதிர்காலத்திற்கான செயல் திட்டத்தை வகுக்க இளைஞர்கள் ஒன்றுசேர்ந்து கரம் கோர்க்க வேண்டுமென்று அவர் அழைப்பு விடுத்தார்.
முன்னதாக இந்த மாநாட்டை தொடங்கி வைத்து உரையாற்றிய மத்திய வீட்டுவசதி மற்றும் நகர்ப்புற விவகாரத்துறை அமைச்சர் திரு.ஹர்தீப் சிங் பூரி, இளைஞர்களின் ஆற்றல் மற்றும் உந்துதல் காரணமாக இந்தியா 2047 ஆம் ஆண்டுக்குள் அனைத்து வகையிலும் உலகின் தலைமை பொறுப்பு வகிக்கும் நாடாக மாறும் என்று கூறினார். இந்த மாநாட்டில், இளைஞர்கள் தலைமையில் வளர்ச்சி, என்பது குறித்து உரையாற்றிய அமைச்சர், இளைஞர் மேம்பாட்டுத் திட்டங்களுக்காக அரசு ஆண்டுக்கு 90,000 கோடி ரூபாய் செலவிடுவதாக கூறினார்.
இந்த மாநாட்டுக்கு ஏற்பாடு செய்த அமைப்புகளை பாராட்டிய அமைச்சர், பருவநிலை மாற்றம், எதிர்காலப் பணிகள், ஜனநாயகத்தில் இளைஞர்கள் போன்ற விஷயங்கள் குறித்து தங்களது எண்ணங்களை இளைஞர்கள் வெளிப்படுத்தும் தளமாக இது இருக்கும் என்று கூறினார்.
இந்த மாநாடு, இளைஞர்கள் நாளைய பிரகாசமான தலைவர்களாக மாறுவதற்கு ஏற்ற வகையில், அவர்களை உருவாக்கும் தளமாக இருக்கும். அண்மைக் காலங்களில் இளைஞர்களிடையே தொழில் முனைவு உணர்வு அதிகரித்துள்ளதன் காரணமாக, ஸ்டார்ட்-அப்களின் எண்ணிக்கை உயர்ந்துள்ளது என்றும் அவர் தெரிவித்தார்.
மத்திய அமைச்சரவை
வரி வசூல் தொடர்பான உதவி மற்றும் தகவல் பரிமாற்றம் தொடர்பாக இந்தியாவுக்கும் புருனே டாருசலாமுக்கும் இடையிலான ஒப்பந்தம் கையெழுத்திடப்பட்டதற்கும் ஏற்றுக்கொள்ளப்பட்டதற்கும் அமைச்சரவை ஒப்புதல்
வரி வசூல் தொடர்பான உதவி மற்றும் தகவல் பரிமாற்றம் தொடர்பாக இந்தியாவுக்கும் புருனே டாருசலாமுக்கும் இடையிலான ஒப்பந்தம் கையெழுத்திடப்பட்டதற்கும் ஏற்றுக்கொள்ளப்பட்டதற்கும் பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்தது.
விவரங்கள்:
- இந்த ஒப்பந்தம் சார்ந்த வரிகள் தொடர்பாக இரு நாடுகளின் உள்நாட்டு சட்ட அமலாக்கம் மற்றும் நிர்வாகத்திற்கு உதவுவதற்கு உரிய தகவல் பரிமாற்றம் மேற்கொள்வதற்கு இந்தியா மற்றும் புருனே டாருசலாம் அதிகாரிகளுக்கு இந்த ஒப்பந்தம் அதிகாரம் அளிக்கிறது.
- இந்த ஒப்பந்தத்தின் கீழ் பெறப்படும் தகவல்கள் ரகசியமானவையாக கருதப்படவேண்டும். மதிப்பீடு, வசூல், அமலாக்கம், வழக்குத் தொடருதல், வரி தொடர்பான மேல்முறையீடுகளை இறுதி செய்தல், சம்பந்தப்பட்ட அதிகாரம் பெற்ற நபர்களுக்கு மட்டுமே இந்தத் தகவல்களை வெளியிடவேண்டும். தகவலை அனுப்பும் நாட்டின் எழுத்துபூர்வமான முன் அனுமதியுடன் இத்தகவல்கள் இதர நபர்களுக்கோ நிறுவனங்களுக்கோ, அதிகாரிகளுக்கோ வழங்கப்படலாம்.
- சில வகைப்படுத்தப்பட்ட வழக்குகள் தொடர்பான தகவல்களை இருநாடுகளுக்கும் இடையே தானாகவே பரிமாற்றம் செய்வதற்கும் ஒப்பந்தம் வகை செய்கிறது.
- இரு நாடுகளிடையே வரி வருவாய் கோரிக்கை தொடர்பான உதவிகளுக்கும் ஒப்பந்தம் வகை செய்கிறது.
- கருத்து வேறுபாடுகளை தீர்ப்பதற்கும் அல்லது உடன்பாட்டின் கீழ் வரும் நடைமுறை இணக்கத்திற்கும் பரஸ்பர உடன்பாடு நடைமுறையை ஏற்படுத்தவும் இந்த ஒப்பந்தம் வகை செய்கிறது.
- இந்த உடன்பாடு இரு நாடுகளின் சட்ட தேவைகளையும், நடைமுறைகளையும் நிறைவு செய்த பின், அறிவிக்கை செய்யப்பட்ட தேதியிலிருந்து அமலுக்கு வரும்.
வரி விஷயங்கள் தொடர்பாக இந்தியாவுக்கும் , புருனேவுக்கும் இடையே தகவல் பரிமாற்றம் ஏற்படுவதை இந்த ஒப்பந்தம் விரிவுப்படுத்தும். இதனால் வரி ஏய்ப்பு மற்றும் வரித்தவிர்ப்பு ஆகியவை கட்டுப்படுத்தப்படும். இருநாடுகளுக்கும் இடையே வரி வருவாய் கோரிக்கைகள் தொடர்பான வசூலுக்கும் இந்த ஒப்பந்தம் உதவும்.
இந்த ஒப்பந்தம் சார்பாக எவ்வித நிதிச்செலவீனமும் இல்லை. ஒப்பந்தத்தின் 9-வது பிரிவின்படி அசாதாரணமான செலவினங்கள் 500 அமெரிக்க டாலர்-ஐத் தாண்டும் நிலையில் அதனை இந்திய அரசு ஏற்றுக்கொள்ளும். இதர வரித்தகவல் பரிவர்த்தனை உடன்பாடுகளில் இந்தியா இத்தகைய பிரிவை கொண்டுள்ளது.
பின்னணி:
1961 ஆம் ஆண்டின் வருமான வரிச்சட்டத்தின் கீழ் செலுத்தப்பட வேண்டிய வருமான வரியை ஏய்ப்பது அல்லது தவிர்ப்பதை தடுப்பதற்கான தகவல் பரிமாற்றத்தை குறிப்பிட்ட நாட்டுடனோ அல்லது பகுதியுடனோ செய்து கொள்வதற்கு அந்தச் சட்டத்தின் 90-வது பிரிவின் கீழ் மத்திய அரசுக்கு அதிகாரம் அளிக்கப்பட்டுள்ளது. வரிகள் தொடர்பான தகவல் பரிமாற்ற உடன்பாடு பற்றிய பேச்சவார்த்தைகள் புருனேயில் 2017 ஜனவரி 10 மற்றும் 11-ம் தேதிகளில் நடைபெற்றன. அதனைத் தொடர்ந்து இந்திய அரசுக்கும், புருனே டாருசலாமுக்கும் இடையே இந்த ஒப்பந்த வாசகம் தொடர்பாக உடன்பாடு ஏற்பட்டது.
-------
(Visitor Counter : 138
சுகாதாரம் மற்றும் குடும்ப நலத்துறை அமைச்சகம்
போலி மருந்துகள்
நாட்டில் மருந்துகளின் தரத்தை உறுதி செய்வதில், மத்திய மருந்து தரக்கட்டுப்பாட்டு அமைப்பும்  மற்றும் மாநிலங்களில் செயல்படும் மருந்து தரநிலை கட்டுப்பாட்டு அமைப்புகளும் ஈடுபட்டுள்ளன; நாடெங்கிலும் ஏராளமான மருந்துகளின் மாதிரிகள் எடுக்கப்பட்டு, மத்திய, மாநில அரசுகளின் ஆய்வகங்களில் பரிசோதனை உட்படுத்தப்பட்டு ஆய்வு செய்யப்படுகின்றன. ஒரு சில நேர்வுகளில், சோதிக்கப்பட்ட மாதிரிகள், தேவையான தரநிலையில் இல்லை என்பது கண்டறியப்பட்டுள்ளது. அவ்வாறு தரநிலையில் இல்லாத மருந்துகளின் விவரங்கள் உடனடியாக, சம்பந்தப்பட்ட மத்திய அரசு அல்லது மாநில அரசு கட்டுப்பாட்டு அமைப்பிற்கு தெரிவிக்கப்படுகிறது.
மருந்துகளின் தரம், பாதுகாப்புத்தன்மை மற்றும் செயல்திறன் ஆகியவற்றில் எவ்வித சமரசமும் கூடாது என்பதில் அரசாங்கம் உறுதியாக இருக்கிறது. இதன் அடிப்படையில், பல தொடர் நடவடிக்கைகளை அரசு மேற்கொண்டுள்ளது. சட்ட விதிகளை மேலும் வலிமைப்படுத்துவது; உற்பத்தியாளர்களுக்கும் கட்டுப்பாட்டு அதிகாரிகளுக்கும் பயிற்சி முகாம்கள் நடத்துவது மற்றும் பயிற்சி அளிப்பது; ஆபத்து விளைவிக்கும் அம்சங்கள் குறித்து ஆய்வுகள் நடத்துவது போன்ற நடவடிக்கைகள் இதில் அடங்கும்.
மருந்துகள் மற்றும் அழகுப்பொருட்கள் சட்டம், 1940 மற்றும் விதிகள், 1945 கூறும் விதிகளின் அடிப்படையில், நாட்டில் மருந்துகள் உற்பத்தி, விற்பனை மற்றும் விநியோகம் ஆகியன, உரிமம் வழங்கும் மற்றும் ஆய்வு மேற்கொள்ளும் அமைப்பின் வழி முறைப்படுத்தப்படுகின்றன. மருந்துகள் உற்பத்தி, விற்பனை மற்றும் விநியோகம் செய்வதற்கான உரிமங்கள், மாநில உரிமம் வழங்கும் ஆணையத்தால்  வழங்கப்படுகின்றன. இந்த ஆணையம் சம்பந்தப்பட்ட மாநில அரசால் நியமிக்கப்படுகிறது. மேற்கூறிய சட்டம் மற்றும் விதிகளை மீறுவோர்மீது குறிப்பிட்ட மருந்தினை திரும்பப் பெறுதல் உட்பட, கடுமையான நடவடிக்கைகள் எடுக்க மாநில உரிமம் வழங்கும் ஆணையங்கள்  சட்டரீதியாக அதிகாரமளிக்கப்பட்டுள்ளன.
மக்களவையில் இன்று எழுப்பப்பட்ட கேள்வி ஒன்றுக்கு அளித்த எழுத்துப்பூர்வமான பதிலில், சுகாதாரம் மற்றும் குடும்பநலத் துறை மத்திய இணை அமைச்சர் திரு ஃபாகன் சிங் குலாஸ்தி அவர்கள் இந்த விவரங்களை தெரிவித்தார்.
(
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 201.15 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 201.15 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 6.51 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1854781
குறு சிறு மற்றும் நடுத்தர தொழில் துறை அமைச்சகம்
பூட்டான், ஐக்கிய அரபு எமிரேட் & மெக்சிகோவில் வர்த்தக குறியீட்டு பதிவுகளை காதி மற்றும் கிராம தொழில்கள் ஆணையம் பெற்றுள்ளது; ‘காதி’ வணிகப் பெயரை பாதுகாப்பதற்காக 40 நாடுகளில் விண்ணப்பங்கள் சமர்ப்பிப்பு
‘காதி’ வணிக அடையாளத்தை சர்வதேச அளவில் பாதுகாக்கும் மிகப்பெரிய நடவடிக்கையாக, பூட்டான், ஐக்கிய அரபு எமிரேட் மற்றும் மெக்சிகோ ஆகிய மூன்று நாடுகளில் வர்த்தக குறியீட்டு பதிவுகளை காதி மற்றும் கிராம தொழில்கள் ஆணையம் சமீபத்தில் பெற்றுள்ளது,
மேலும், அமெரிக்கா, கத்தார், இலங்கை, ஜப்பான், இத்தாலி, ஆஸ்திரேலியா, நியூசிலாந்து, சிங்கப்பூர், பிரேசில் உள்ளிட்ட 40 நாடுகளில் காதி மற்றும் கிராம தொழில்கள் ஆணையத்தின் வர்த்தக குறியீட்டு விண்ணப்பங்கள் நிலுவையில் உள்ளன.
பூட்டானிடம் இருந்து வர்த்தக குறியீட்டு பதிவு ஜூலை 9 அன்று பெறப்பட்ட நிலையில், ஐக்கிய அரபு அமீரகத்தில் இருந்து ஜூன் 28 அன்று வர்த்தக குறியீட்டு பதிவு பெறப்பட்டது. இதன் மூலம், வளைகுடா நாடு ஒன்றில் முதல் முறையாக வர்த்தக குறியீட்டு பதிவை காதி மற்றும் கிராம தொழில்கள் ஆணையம் பெற்றுள்ளது. முன்னதாக, மெக்சிகோவிடம் இருந்து 2020 டிசம்பரில் வர்த்தக குறியீட்டு பதிவை காதி மற்றும் கிராம தொழில்கள் ஆணையம் பெற்றது.
ஜெர்மனி, இங்கிலாந்து, ஆஸ்திரேலியா, ரஷ்யா, சீனா மற்றும் ஐரோப்பிய யூனியன் ஆகிய ஆறு நாடுகளில் இது வரை ‘காதி’ எனும் வணிகப் பெயருக்கான பதிவுகளை காதி மற்றும் கிராம தொழில்கள் ஆணையம் இது வரை பெற்றுள்ளது. பூட்டான், ஐக்கிய அரபு எமிரேட்ஸ் மற்றும் மெக்சிகோவில் வர்த்தக குறியீட்டு பதிவு பெற்றிருப்பதன் மூலம் இந்த எண்ணிக்கை 9 ஆக தற்போது உயர்ந்துள்ளது.
மகாத்மா காந்தி வழங்கிய பெயரான ‘காதி’-யை பாதுகாப்பதற்காக கடந்த 5 வருடங்களாக தொடர் முயற்சிகளை காதி மற்றும் கிராம தொழில்கள் ஆணையம் எடுத்து வருகிறது.
இவற்றின் மூலம் காதி எனும் வர்த்தகப்பெயர் சர்வதேச அளவில் தவறாக பயன்படுத்தப்படுவதில் இருந்து பாதுகாக்கப்படும் என்று காதி மற்றும் கிராம தொழில்கள் ஆணையத்தின் தலைவர் திரு வினய் குமார் சக்சேனா தெரிவித்தார்.
மெக்சிகோ மற்றும் ஜெர்மனி உள்ளிட்ட நாடுகளில் சில உள்ளூர் தனியார் நிறுவனங்கள் காதி எனும் வர்த்தக பெயருக்கு அங்கீகாரம் கோரி விண்ணப்பித்திருக்கும் நிலையில் இந்த நடவடிக்கையை காதி மற்றும் கிராம தொழில்கள் ஆணையம் எடுத்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1734415
-----
(Visitor Counter : 210
இந்திய அரசின் முதன்மை அறிவியல் ஆலோசகரின் அலுவலகம்
சென்னை ஐஐடியின் தண்ணீர் சுகாதார சீர்மிகு மையம் புதிய ஆய்வகம் அமைக்க என்பிசிசி உதவி
சென்னை ஐஐடி-யின் தையூர் வளாகத்தில், தண்ணீர் சுகாதார சீர்மிகு மையம் ஆய்வுக் கூடம் அமைப்பதற்கு என்பிசிசி நிறுவனம் சிஎஸ்ஆர் நிதியை வழங்கியுள்ளது.
என்பிசிசி  மத்திய அரசின் பொதுத் துறை நிறுவனம். சென்னை ஐஐடியின் தையூர் வளாகத்தில் அமையவுள்ள ஆய்வுக்கூடம் 1018 சதுர மீட்டரில் அமையவுள்ளது. இது சென்னை ஐஐடியின் அதிகரித்துவரும் கட்டமைப்பு தேவைக்கு உதவும். இதன் ஆராய்ச்சியாளர்கள், நாடு மற்றும் உலகின் நலனுக்காக நவீன ஆராய்ச்சியை மேற்கொள்ளவுள்ளனர்.
இதற்கான ஒப்பந்தத்தில் என்பிசிசி தலைமை மேலாளர் திரு தெபாசிஸ் சதாபதி, சென்னை ஐஐடி பேராசிரியர் பி.மகேஷ் ஆகியோர் கையெழுத்திட்டனர். அப்போது என்பிசிசி, சென்னை ஐஐடி, முதன்மை அறிவியல் ஆலோசகர் அலுவலக மூத்த அதிகாரிகள் உடன் இருந்தனர். சென்னை ஐஐடி அதிகாரிகள் காணொலி மூலம் பங்கேற்றனர்.
இந்த புதிய ஆய்வுக்கூடத்தில், 12 கூடுதல் ஆய்வுக் கூடங்கள் அமைக்கப்படுகின்றன. இதற்கான நிலத்தை சென்னை ஐஐடி வழங்குகிறது.
இந்த கூட்டுறவுக்கான வசதிகளை, மத்திய அரசின் முதன்மை அறிவியல் ஆலோசகர் அலுவலகம் யுக்தி கூட்டு பிரிவு ஏற்பாடு செய்தது.
இது குறித்து முதன்மை அறிவியல் ஆலோசகர் பேராசிரியர் கே.விஜயராகவன் கூறுகையில், ‘‘
சென்னை ஐஐடி, பல ஆராய்ச்சி திட்டங்களை முன்னெடுத்து செல்கிறது. இந்த ஆராய்ச்சி திட்டங்களுக்கு கட்டமைப்பு தேவை. சென்னை ஐஐடியின் தையூர் வளாகத்தில் ஆய்வுக்கூடம் அமைக்க என்பிசிசி  உதவுவது வரவேற்கத்தக்கது’’ என்றார்.
என்பிசிசி தலைமை நிர்வாக இயக்குனர் திரு பி.கே.குப்தா கூறுகையில், சென்னை ஐஐடியின் ஆராய்ச்சி மற்றும் வளர்ச்சிக்கு பங்களிப்பது மகிழ்ச்சி அளிக்கிறது. இந்தியாவில் ஆராய்ச்சிக்கான குறைந்த செலவின பற்றாக்குறையை போக்குவதில் இதுபோன்ற பங்களிப்புகள் முக்கியமானவை ’’ என்றார்.
சென்னை ஐஐடி கம்பெனிகள் விவகார போராசிரியர் மகேஷ் பன்சாக்நுலா பேசுகையில், என்பிசிசி அளிக்கும் உதவிக்கு நன்றி தெரிவித்தார். சென்னை ஐஐடியின் தையூர் வளாகத்தில் மேற்கொள்ளப்படவுள்ள பணிகள் குறித்து சென்னை ஐஐடியின் டீன் பேராசிரியர் லிஜி பிலிப் விளக்கினார். சென்னை ஐஐடியின் தையூர் வளாகம் பிரதமரால் கடந்த மார்ச் மாதம் தொடங்கி வைக்கப்பட்டது குறிப்பிடத்தக்கது.
மேலும் விவரங்களுக்கு https://pib.gov.in/PressReleseDetailm. aspx? PRID=1737834
-----
(Visitor Counter : 214
பிரதமர் அலுவலகம்
ஜார்கண்ட் மாநிலம் லதேகர் மாவட்டத்தில் நீரில் மூழ்கி உயிரிழப்பு ஏற்பட்டதற்கு பிரதமர் இரங்கல்
ஜார்கண்ட் மாநிலம், லதேகர் மாவட்டத்தில் நீரில் மூழ்கி உயிரிழப்பு ஏற்பட்டதற்கு பிரதமர் திரு நரேந்திர மோடி ஆழ்ந்த இரங்கலை தெரிவித்துள்ளார்.
இது தொடர்பாக பிரதமர் அலுவலகம் வெளியிட்டுள்ள சுட்டுரையில் கூறியிருப்பதாவது;
‘‘ஜார்கண்ட் மாநிலம் லதேகர் மாவட்டத்தில் நீரில் மூழ்கி இளம் உயிர்கள் பலியானதை கேள்விபட்டு அதிர்ச்சியடைந்தேன். இந்த சோக தருணத்தில், உயிரிழந்தவர்களின் குடும்பத்தினருக்கு எனது இரங்கல்கள்: பிரதமர் நரேந்திரமோடி’’
----
(
அறிவியல் மற்றும் தொழில்நுட்பத்துறை
ஒருங்கிணைந்து செயல்படுவது வேலையில் மட்டும் அல்ல வேலை செய்யும் இடங்களுக்கும் தேவை : மத்திய அமைச்சர் ஜித்தேந்திர சிங்
ஒருங்கிணைந்து செயல்படுவது வேலையில் மட்டும் அல்லாமல், வேலை செய்யும் இடங்களுக்கும் தேவை என மத்திய இணை அமைச்சர் டாக்டர் ஜித்தேந்திர சிங் கூறியுள்ளார்.
டெக்னாலஜி பவன் வளாகத்தில் அறிவியல் மற்றும் தொழில்நுட்ப துறை மற்றும் அறிவியல் மற்றும் தொழில்துறை ஆராய்ச்சி துறைக்கு நவீன வசதிகளுடன் கட்டப்பட்ட கட்டிடத்தை, நவராத்திரி விழாவின் போது, மத்திய இணையமைச்சர் டாக்டர் ஜித்தேந்திர சிங் தொடங்கி வைத்தார்.
இந்நிகழ்ச்சியில் அறிவியல் மற்றும் தொழில்நுட்பத்துறை செயலாளர் டாக்டர் ரேணு ஸ்வரூப் உட்பட பலர் கலந்து கொண்டனர்.
பிரதமரின் தொலைநோக்கான மத்திய விஸ்தா திட்டத்தை குறிப்பிட்ட மத்திய அமைச்சர் டாக்டர் ஜித்தேந்திர சிங், சுதந்திரம் பெற்று 75 ஆண்டுகளுக்கு பிறகும், நாட்டுக்கு மத்திய தலைமை செயலகம் இல்லை. பல துறை அமைச்சகங்கள் வாடகை கட்டிடத்தில் இயங்கி வருகின்றன. இதற்கு வாடகையாக பல கோடி ரூபாய் செலவாகிறது. மத்திய விஸ்தா திட்டம் பணத்தை மட்டும் சேமிக்காமல், நிர்வாகம் மற்றும் அதன் முடிவுகளில் நல்ல ஒருங்கிணைப்பை ஏற்படுத்தும் என்றார்.
இதேபோல், பிரதமர் மோடி நேற்று தொடங்கிய விரைவு சக்தி திட்டம், மத்திய அரசு துறைகளில் 16 உள்கட்டமைப்பு தொடர்பான திட்டங்களை ஒரே தளத்தின் கீழ் கொண்டு வரும் என மத்திய அமைச்சர் டாக்டர் ஜித்தேந்திர சிங் கூறினார்.
அறிவியல் மற்றும் தொழில்நுட்பத்துறை இருந்த கட்டிடங்கள் எல்லாம், பொதுச் சட்டம்-480 திட்டத்தின் கீழ், அமெரிக்க உதவி நிறுவனத்தால் உணவு தானியங்களை சேமிப்பதற்காக கட்டப்பட்ட கிடங்குகள் போன்றவை என டாக்டர் ஜித்தேந்திர சிங் நினைவு கூர்ந்தார். தற்போது கட்டப்பட்டுள்ள புதிய கட்டிட வளாகம், பற்றாக்குறை நிலையிலிருந்து, தற்சார்பு நிலைக்கு நாடு செல்வதன் அடையாளமாக உள்ளது என டாக்டர் ஜித்தேந்திர சிங் கூறினார். உணவு தானிய உற்பத்தியில் மட்டும், இந்தியா தற்சார்பு நிலையை அடையாமல், ஏற்றுமதி நாடுகளிலும் இந்தியா முன்னணியில் உள்ளதாக டாக்டர் ஜித்தேந்திர சிங் கூறினார்.
கடந்த 1960 மற்றும் 70ம் ஆண்டுகளிலேயே நம்மிடம் பிரபல விஞ்ஞானிகள் இருந்தனர். ஆனால், அவர்களுக்கு உலக தரத்திலான வசதிகள் இல்லை. தற்போது அவை உருவாக்கப்பட்டுள்ளன என டாக்டர் ஜித்தேந்திர சிங் கூறினார்.
புதிய வளாகத்தில் கட்டுமான பணிகள் நிறைவு செய்யப்படும்போது, அதில் ஆடிட்டோரியம், கேன்டீன், வரவேற்பரை, தபால் அலுவலகம், வங்கி உட்பட அனைத்து வசதிகளும் இருக்கும் என டாக்டர் ஜித்தேந்திர சிங் குறிப்பிட்டார். இந்த வளாகம் முழுவதும் நவீன வசதிகள், சூரிய மின்சக்தி விளக்குகள் போன்றவற்றுடன் உருவாக்கப்படும் என டாக்டர் ஜித்தேந்திர சிங் கூறினார்.
<><><><><>
(Visitor Counter : 183
ரெயில்வே அமைச்சகம்
கொவிட் சவால்களுக்கு இடையிலும், கொரோனாவுக்கு முந்தைய காலத்துடன் ஒப்பிடும் போது 65% ரயில்களை இந்திய ரயில்வே இயக்குகிறது
கொவிட் சவால்களுக்கு இடையிலும், விழாக்கால சிறப்பு ரயில்கள் உட்பட 1138 மெயில்/எக்ஸ்பிரஸ் ரயில்களை பல்வேறு மண்டலங்களில் தினமும் இந்திய ரயில்வே இயக்குகிறது. இந்த சிறப்பு ரயில்களின் மூலம் நாட்டின் அனைத்து முக்கிய நகரங்களும் இணைக்கப்பட்டுள்ளன. அதிக ரயில்களை விடுவதற்கான தேவை குறித்து தொடர்ந்து ஆய்வு செய்யப்பட்டு வருகிறது.
கொவிட்டுக்கு முன் ஒரு நாளைக்கு சராசரியாக 1768 மெயில்/எக்ஸ்பிரஸ் ரயில்களை இந்திய ரயில்வே இயக்கி வந்தது. 2021 ஜனவரியில் மட்டும் 115 ஜோடி மெயில்/எக்ஸ்பிரஸ் ரயில்களுக்கு இது வரை ஒப்புதல் அளிக்கப்பட்டுள்ளது.
இது தவிர, 4807 புறநகர் ரயில் சேவைகளை தற்சமயம் பல்வேறு மண்டலங்களில் தினமும் இந்திய ரயில்வே இயக்குகிறது. கொவிட்டுக்கு முன் 5881 புறநகர் ரயில் சேவைகள் இயக்கப்பட்டன.
196 பயணிகள் ரயில் சேவைகளும் இந்திய ரயில்வேயால் இயக்கப்பட்டு வருகின்றன. கொவிட்டுக்கு முன் சராசரியாக 3634 பயணிகள் ரயில் சேவைகள் நாடு முழுவதும் இயக்கப்பட்டன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே
காணவும்: https://pib.gov.in/PressReleasePage.aspx?PRID=1692240
பிரதமர் அலுவலகம்
நைரோபியில் நடைபெறும் 20 வயதுக்குட்பட்டோர் உலக தடகள சாம்பியன்ஷிப் போட்டி 2021-இல் பதக்கங்களை வென்ற தடகள வீரர்களுக்கு பிரதமர் பாராட்டு
நைரோபியில் நடைபெறும் 20 வயதுக்குட்பட்டோர் உலக தடகள சாம்பியன்ஷிப் போட்டி 2021-இல் பதக்கங்களை வென்ற தடகள வீரர்களுக்கு பிரதமர் திரு நரேந்திர மோடி பாராட்டு தெரிவித்துள்ளார்.
அவர் வெளியிட்டுள்ள சுட்டுரைச் செய்தியில்,
“வெற்றிகளும் வேகமும் வசமாகின்றன. 20 வயதுக்குட்பட்டோர் உலக தடகள சாம்பியன்ஷிப் போட்டி 2021-இல், 2 வெள்ளி மற்றும் 1 வெண்கல பதக்கங்களை வென்றுள்ள நமது தடகள வீரர்களுக்கு வாழ்த்துகள். தடகளம், நாடு முழுவதும் பிரபலமடைகிறது, இது எதிர்காலத்திற்கான சிறந்த அடையாளம். கடுமையாக உழைக்கும் நமது தடகள வீரர்களுக்கு வாழ்த்துகள்”, என்று கூறியுள்ளார்.
(
பாதுகாப்பு அமைச்சகம்
ஆபரேஷன் “சமுத்ர சேது” திட்டத்தின் அடுத்த கட்டத்தை தொடங்குகிறது இந்தியக் கடற்படை
வெளிநாடுகளிலிருந்து இந்தியக் குடிமக்களை அழைத்து வருவதற்கான ஆபரேஷன் “சமுத்ர சேது” திட்டத்தின் அடுத்தகட்டம், ஜூன் 1, 2020-இல் தொடங்குகிறது.
இந்தக் கட்டத்தில், இலங்கையின் கொழும்பு நகரிலிருந்து 700 பேரை இந்திய கடற்படையின் ஜலஸ்வா கப்பல், தமிழகத்தின் தூத்துக்குடிக்கு அழைத்து வரும். அதே போன்று, மாலத்தீவில் உள்ள மாலே பகுதியிலிருந்து 700 இந்தியர்கள், தூத்துக்குடிக்கு அழைத்து வரப்படுவர்.
இதற்கு முந்தைய கட்டத்தில், மாலே-விலிருந்து 1,488 இந்தியக் குடிமக்களை, இந்தியக் கடற்படை கொச்சிக்கு அழைத்துவந்துள்ளது.
மீட்கப்பட வேண்டிய இந்தியக் குடிமக்கள் குறித்த பட்டியலை இலங்கை மற்றும் மாலத்தீவில் உள்ள இந்தியத் தூதரகங்கள் தயார் செய்துள்ளன. உரிய மருத்துவ சோதனைகளுக்குப் பிறகு, அவர்களை வழியனுப்புவதற்கான ஏற்பாடுகளை இந்தியத் தூதரகங்கள் செய்யும். பயணத்தின் போது, கோவிட்- தொடர்பான சமூக இடைவெளி விதிகள் பின்பற்றப்படும். கப்பல் பயணத்தின் போது, அழைத்து வரப்படுபவர்களுக்கான அடிப்படை வசதிகள் மற்றும் மருத்துவ வசதிகள் ஏற்படுத்தித் தரப்படும்.
தூத்துக்குடி துறைமுகத்தில் தரையிறங்கிய பிறகு, கப்பலில் வந்தவர்களை மாநில அரசு அதிகாரிகள் கவனித்துக் கொள்வார்கள். இந்திய அரசின் வெளியுறவு விவகாரங்கள், உள்துறை விவகாரங்கள், சுகாதாரம் மற்றும் பல்வேறு பிற அமைப்புகள், மாநில அரசுகள் ஆகியவை ஒருங்ணைந்து இந்த நடவடிக்கையை மேற்கொள்கின்றன.
(
பெருநிறுவனங்கள் விவகாரங்கள் அமைச்சகம்
தேசிய கம்பெனி சட்ட மேல்முறையீட்டு தீர்ப்பாயத்தில் 3 நீதித்துறை உறுப்பினர்கள் மற்றும் 3 தொழில்நுட்ப உறுப்பினர் பதவிகளை கூடுதலாக உருவாக்க மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், தேசிய கம்பெனி சட்ட மேல்முறையீட்டு தீர்ப்பாயத்தில் 3 நீதித்துறை உறுப்பினர்கள் மற்றும் 3 தொழில்நுட்ப உறுப்பினர் பதவிகளை கூடுதலாக உருவாக்க ஒப்புதல் அளிக்கப்பட்டது.
இந்தப் பணியிடங்கள், நிலை-17  மற்றும் இதரப் படிகளுடன் கூடியதாக உருவாக்கப்படும். இதற்கான மொத்த நிதிச்செலவு, ஆண்டுக்கு ரூ.2,27,82,096  ஆகும்.
நிதிச்சட்டம் 2017, நிறுவனங்கள் சட்டம், ஐ.பி.சி.  2016 ஆகியவற்றில், தேசிய கம்பெனிச் சட்ட மேல்முறையீட்டு தீர்ப்பாயத்திற்கு வழங்கப்பட்டுள்ள பொறுப்புகளையும், வழக்குகளுக்கு குறிப்பிட்ட கால வரம்பிற்குள் தீர்வுகாண்பதையும் இந்தப் பணியிடங்கள் உறுதி செய்யும்.
----
(Visitor Counter : 95
சுற்றுச்சூழல் மற்றும் வனத்துறை அமைச்சகம்
நாட்டில் மின்-கழிவு மேலாண்மை
நாடாளுமன்றத்தின் மாநிலங்களவையில் கேள்வி ஒன்றுக்கு இன்று பதில் அளித்த மத்திய சுற்றுச்சூழல், வனம் மற்றும் பருவநிலை மாற்றம் இணை அமைச்சர் திரு அஷ்வினி குமார் சவுபே கீழ்காணும் தகவல்களை வழங்கினார்.
மின்-கழிவு  விதிகள், 2016-ன் கீழ், 21 வகையான மின் மற்றும் மின்னணு சாதனங்கள் அறிவிக்கப்பட்டுள்ளன. இவைகள் தங்கள் வாழ்நாளின் முடிவில் மின்-கழிவு ஆகிவிடும்/
நாடு முழுவதும் 2017-18, 2018-19 மற்றும் 2019-20 ஆகிய நிதியாண்டுகளில், முறையே 7,08,445 டன், 7,71,215 மற்றும் 10,14,961.2 டன் மின் கழிவு உருவானது.
அபாயகரமான மற்றும் பிற கழிவுகளின் இறக்குமதி மற்றும் ஏற்றுமதி அமைச்சகத்தால் அறிவிக்கப்பட்ட அபாயகரமான மற்றும் பிற கழிவுகள்  விதிகள், 2016-ன் கீழ் ஒழுங்குபடுத்தப்படுகிறது.
04-04-2016 முதல் மின்னணு கழிவுகளை இறக்குமதி செய்வதற்கு அரசு தடை விதித்துள்ளது. முந்தைய ஆண்டுகளில் நாட்டில் மின் மற்றும் மின்னணு சாதனங்களின் விற்பனை அதிகரித்ததன் காரணமாக மின்-கழிவுகள் அதிகரிப்பு காணப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1797145
(Visitor Counter : 795